SARL-NUUS - SONDAG 29 MAART 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web: www.sarl.org.za; klik op 
ARMI en volg die skakels soos aangedui. Vir oudio via Echolink, koppel met 
ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (Naam en Roepsein), op 145,725 MHz vanuit Pretoria, met her- 
leidings op 28,325, 14,235, 10,130, 7,066 en 3,695 MHz ESB, asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik). 


STIL SLEUTEL 


Dit is met leedwese dat ons die heengaan van Colin McGee, ZS5YK, na 
n kort siekbed, aankondig. (Colin was n jarelange lid van die Durban- 
amateurradioklub. Aan sy vrou, Hillary, familie en vriende betuig ons ons 
innige meegevoel. 


(POUSE) 

In die nuus vandag; 

OKOSA STEL GROOT STYGINGS IN LISENSIEFOOIE VOOR 
40 METER NOGNIE OOP NIE 


SARL SE NASIONALE KONVENSIE-GASSPREKER SÊ SUID-AFRIKA 
HET INTERESSANTE SATELLIETVOORUITSIGTE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


Op 16 Maart het OKOSA n voorstel gepubliseer met verreikende voorstelle 
vir die struktuur van lisensiefooie. Die owerheid stel voor dat amateurradio- 
lisensiefooie na R120 per jaar styg. Om die administratiewe lading te verminder 
sal fooie vanaf volgende jaar vir 5 of 10 jaar vooruitbetaalbaar wees. Amateurra- 
diolisensiefooie sal vir n minimum van 5 jaar gehef word. Radioamateurs mag 
kies om vir 10 jaar vooruit te betaal. Aangesien die owerheid se administratiewe 
kostes sal verminder, sal van hierdie besparings met lisensiehouers gedeel word. 
Indien die fooiveranderings finaal aanvaar word, sal n vyfjaarlisensie R500 en 
n 10-jaarlisensie R811 kos. 


Die fooie vir bakens, roepseinveranderings, gas- en spesiale geleentheidslisensies, 
luisteraarslisensies, herhalerstasies insluitend radioskakels, digi-herhalers en bul- 
letinborde, en eksperimentele stasies vir herleiding van weerinligting, sal almal 
verhoog word na die minimum van R120 per jaar. 


OKOSA sê in die dokument dat alhoewel die spektrumfooie nie bedoel is om 
ekstra inkomste vir die nasionale tesourie te genereer nie, geld die algemene 
beginsel dat die aansoek- en jaarfooie in totaal ten minste die koste van spek- 
trumbestuur en -monitering moet dek. 


OKOSA het belanghebbendes genooi om hul standpunte oor die voorgestelde 
hersiene fooie teen die einde van April skriftelik voor te lê. 


Die SARL-Raad het die voorgestelde fooi-hersiening en nuwe struktuur tydens 
sy strategiese indaba, wat die afgelope naweek by die NARS gehou is, bestudeer 
en sal sy besware voor die afsnydatum voorlê. Die Raad aanvaar dat die tyd 
ryp is om die huidige fooi van R27, wat al langer as n dekade onveranderd was, 
te hersien. Die voorgestelde verhoging na `n minimum van R120 is egter na 
die Raad se mening buitensporig; die vooruitbetaling van vyf jaar behoort ook 
Opsioneel te wees en nie verpligtend nie. Die Raad glo dat die huidige voorstel 
deur OKOSA teenproduktief is vir die verdere ontwikkeling van amateurradio 
en dat veral die jeug en senior-burgers benadeel sal word. 


Besonderhede van die voorstelle kan in Staatskoerant nommer 32 (029 gevind 
word. Dit is beskikbaar van www.icasa.org.za in die “Engineering ”-afdeling. 


Radioamateurs word genooi om hul mening, oor wat n redelike styging hoort 
te wees, te lug in n e-pos aan armi@sarl.org.za. Volgende Sondag is die Presi- 
dentsnet weer op die lug en is daar dan `n ander geleentheid vir lede om hulle 
menings oor hierdie aangeleentheid te lug. 


Suid-Afrikaanse radioamateurs het nog nie toegang tot die spektrum 7 100-7 
200 kHz nie en enige gebruik van hierdie deel van 40 m is n oortreding van die 
regulasies wat tot n boete en selfs kansellasie van die lisensie kan lei. 


OKOSA se standpunt is dat die veranderings aan die 7 MHz-toedeling deel is 
van die oorhoofse hersiening van die tabel van frekwensie-toedelings wat nog nie 
afgehandel is nie. Die hersiening is die gevolg van voorstelle deur die SARL meer 
as n jaar gelede. Die voorgestelde regulasies word Dinsdag aan die OKOSA- 
Raadsvergadering voorgelê. Die SARL is gereeld in kontak met OKOSA en sal 
terugvoering gee oor die vordering met die aangeleentheid. 


Sias Mostert van Sunspace sê dat Suid Afrika interessante vooruitsigte rakende 
satelliete het. Hy is gasspreker tydens die jaarlikse dinee by die Nasionale 
Konvensie in Kaapstad. Die konvensie vind plaas vanaf 24 tot 26 April en 
sluit die algemene jaarvergadering en n aantal opwindende sosiale geleenthede 
in. Volledige besonderhede en registrasievorms is nou op www.sarl.org.za 
beskikbaar. Bespreek asseblief vroegtydig om die organiseerders se finale 
reëlings te vergemaklik. Die 2009 SARL Nasionale Konvensie word aange- 
bied deur drie klubs in die area, die Kaapse Amateurradiosentrum, die 
Oakdale-amateurradioklub en die Boland-amateurradioklub. 


Lede van klubs in die Weskaap word spesiaal aangemoedig opm die verrigtinge 
by te woon ten einde die Nasionale Konvensie `n groot sukse te maak. 


KOMPETISIENUUS 


Die eerste been van die SARL se 80 m-@SO-party vind op Donderdagaand 2 
April plaas. Dit duur van 19:00 tot 22:00 SAT. Dit is 'n kompetisie vir spraak 
alleen in die bandsegmente 3 600 tot 3 700 en 3 650 tot 3 800 kHz. Roepseine, `n 
RS-seinverslag en `n reeksnommer wat by 001 begin, word uitgeruil. Kontakte 
met Suid-Afrikaanse stasies tel 10 punte elk en kontakte buite Suid-Afrika tel 
15 punte elk. 


Log- en opsommingstate moet gestuur word aan Die Durban-amateurradioklub, 
Brownleeplek 17, Bluff, Durban, 4052, of per e-pos aan zs5lp@sharksden.co.za. 
Die sluitingsdatum vir insending is 17 April 2009. 


Die Herfs-@ORP-naelloop is n pretaktiwiteit om @RP-kontakte tussen amateurs 
in Suider Afrika te bevorder. Dit sal plaasvind op Sondag 19 April vanaf 14:00 
tot 16:00 SAT. 


KLUBNUUS 


Die Kemptonparkse Amateurradio- Tegniese Vereniging se AJV is op 14 Maart 
2008 gehou. Die nuwe komitee is: 


Voorsitter: Clive Reeks, ZS6BT'; Visevoorsitter: Viv Dold, ZS6VD; Sekretaris: 
Stephen Stuttard, ZROMRGC; Tesourier: Paul Cornelius, ZSGPJG; Nico Janse 
Van Rensburg ZR6O@I; Donald Dold, ZR6AWO: Johan Nortje, ZU6JJN. 


Die 7ZS WAGS-toekenning wat deur die Sandtonklub geborg word, is goed op 
dreef vir 2009. 


Shaun, ZS5WX, het n Aktiveerderstoekenning ontvang vir sy aktiwiteit in 
KG63. ZS WAGS-jagterstoekennings, almal vir 50 ruitblokke, is toegeken aan 
Jan, ZSAJAN, op 40 en 80 meter en Pierre, ZS6BB, op gemengde bande. Ander 
toekennings is nog in die pyplyn. 


n Nuwe e-poslys is geskep om besonderhede te versprei van enige aktiwiteite van 

belang vir ZS WAGS-ruitjiejagters. Om op die poslys te kom, stuur eenvoudig 
n blanko e-pos aan zswags-subscribe@googlegroups.com, en reageer dan op die 
antwoord wat u sal ontvang. 


Die Avontuur Radioklub, ZS1ARG, beplan tans hul volgende avontuur. Hulle 
gaan vanaf Donderdag 9 tot Sondag 12 April 2009 na Verneukpan en gebruik 
daar die roepsein ZS3ARC. Hulle sal aktief wees op 160, 80, 40, 20, 15 en 10 
meter, hoofsaaklik op ESB, met n moontlikheid van PSK en SSTV. 


Die ZS3ARC-span se doelwit is vanjaar om n WAZS op 40 meter SSB te verwerf. 
Indien u vir ZSSARGC op enige van die vyf bande kontak sal hulle u met die 
VERNEUKPA N-5-toekenning beloon. Daar sal vir elke kontak n @SL-kaart 
uitgereik word. 


Luister nou wat Hannes Coetzee, ZS6BZP, oor die verwagte voortplantingstoe- 
stande te sê het. Hy sê dat die verwagte sonaktiwiteitsvlak die komende week 
baie laag gaan wees. Die geomagnetiese veld sal oor die algemeen kalm wees. 


Die voorspelde effektiewe sonvlektelling sal gedurende die komende week minder 
as 5 wees. Die son se onvermoë om nuwe sonvlekke te produseer het 'n negatiewe 
uitwerking op sommige frekwensievoorspellingspakkette wat van gestoorde son- 
vlektellings gebruik maak en natuurlik ook op ons HF-kommunikasie! Die frek- 
wensievoorspellingspakkette begin nou om optimistiese waardes te voorspel. 


Die hoeveelheid energie van die son wat die Suidelike ionosfeer bereik is besig 
om af te neem met die seisoensverandering wat om die draai is. Dit het alreeds 
'n merkbare effek op die HF-toestande. 15 en 20 m is nog steeds die beste keuse 
vir DX met moontlike 15 m-openinge na Indië vanaf 13:00 SAT gevolg deur 
20 m om 16:00. ZSGBZP het ook berig ontvang dat 17 m baie goeie resultate 
gedurende die middag na die Ooste toe oplewer. Kontakte met Nieu-Seeland 
gaan baie uitdagend wees. Om 08:00 is daar moontlike swak 20 m openinge na 
Australië. Kontakte met Peru is onwaarskynlik. Brasilië kan waarskynlik vanaf 
14:00 tot 18:00 op 15 m gewerk word en daarna op 20 m. Vanaf ongeveer 15:00 
is daar moontlike goeie 15 m-openinge na Europa wat deur 20 m-openinge om 
18:00 gevolg gaan word. 


Kort, flou kontakte met die VSA se Ooskus is om 20:00 op 15 m moontlik. 


10 MH lyk laatmiddag en na sononder bruikbaar vir die Morsekode- en digitale 
entoesiaste. 


Plaaslike toestande gaan bedags op 40 m goed wees. 80 m behoort vroegoggend 
en laatmiddag goeie resultate oor die korter afstande te lewer, byvoorbeeld 
tussen ZS5 en 756. 30 m sal gedurende die middel van die dag goeie resultate 
tussen 7S6 en ZS1 lewer. Met die winter op pad maak 20 m reg om te gaan 
slaap, alhoewel goeie resultate nog rondom middagete verkry kan word. 


Saans is 80 m die beste keuse. SARL se komende 80 m-wedstryd behoort goeie 
kontakte op te lewer. 


Onthou dat hierdie net 'n voorspelling is en dat HF jou aangenaam kan verras. 
Skakel jou stel aan, luister en roep ook C@ om seker te maak dat jy deel van 
die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


2 April Eerste been van die 80 m-@SO-party; 5 April Presidentsnet; 9 
12 April ZSBSARC aktief van Verneukpan; 18 April Wêreldamateurradiodag; 
24-26 April SARL se Nasionale Konvensie in Kaapstad. 


SARL-nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 


gesaai word, met herleidings op 7 (082, 7 205 en 17 860 kHz. Daar is ook `n 
potgooi-uitsending waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op ARMI en volg die skakels. `n 
Heruitsending vind Maandagaande om 21:00 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Roger, ZR3RC, saamgestel en deur Hester van der Walt geredigeer is. 


Dankie dat u geluister het. 73. 
/EX 


